L 275/76
DA
Den Europæiske Unions Tidende
25.10.2022
(7)
Initiativtagergruppen har i tilstrækkelig grad dokumenteret, at den opfylder kravene i artikel 5, stk.
1 og 2, i forordning (EU) 2019/788, og har udpeget kontaktpersoner i overensstemmelse med nævnte forordnings artikel 5, stk.
3, første afsnit.
(8)
Initiativet er ikke åbenbart utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union eller med de rettigheder, der er nedfældet i Den Europæiske Unions charter om grundlæggende rettigheder.
(9)
Forslaget til borgerinitiativ »Europæisk borgerinitiativ for veganske måltider« bør derfor registreres.
(10)
Den konklusion, at betingelserne for registreringen i henhold til artikel 6, stk.
3, i forordning (EU) 2019/788 er opfyldt, betyder dog ikke, at Kommissionen på nogen måde bekræfter den faktiske rigtighed af initiativets indhold, hvilket er initiativtagergruppens eget ansvar.
Initiativet afspejler kun initiativtagergruppens holdning og kan ikke på nogen måde anses for at afspejle Europa-Kommissionens holdning —
VEDTAGET DENNE AFGØRELSE:
Artikel 1 Forslaget til borgerinitiativ »Europæisk borgerinitiativ for veganske måltider« registreres.
Artikel 2 Denne afgørelse er rettet til initiativtagergruppen til borgerinitiativet »Europæisk borgerinitiativ for veganske måltider«, som repræsenteres ved Paola Sgarbazzini og Nora Paglionico, der fungerer som kontaktpersoner.
Udfærdiget i Strasbourg, den 18. oktober 2022.
På Kommissionens vegne Věra JOUROVÁ Næstformand